بکیر بن اشج

بکیر بن الاشج، بقیر بن اشج ابو عبد اللہ ہیں اور انھیں ابو یوسف، قرشی، مدنی، مصری کہا جاتا ہے، آپ کا شمار صغار تابعین میں ہوتا ہے، آپ ایک ثقہ حدیث نبوی کے راوی اور فقیہ تھے۔ الموسوعة العربية العالمية، الطبعة الثانية، مجلد 5
 روایت حدیث 
انھوں نے سائب بن یزید، ابو امامہ بن سہل، سلیمان بن یسار، محمود بن لبید اور بہت سے دوسرے لوگوں سے روایت کی ہے۔ ان سے روایت ہے: یزید بن ابی حبیب، لیث بن سعد اور ایک گروہ۔ مالک نے بکیر کا ذکر نہیں کیا سوائے اس کے کہ فرمایا: وہ علما میں سے تھے۔ ابو حسن ابن البراء کہتے ہیں: مدینہ میں ابن شہاب، بکیر بن اشج اور یحییٰ بن سعید سے زیادہ علم رکھنے والا کوئی بڑا تابعی نہیں تھا۔ اس کی پیدائش اور پرورش مدینہ منورہ میں ہوئی، پھر آپ مصر چلے گئے ، جہاں آپ نے علم حاصل کیا۔پھر وہیں درس و تدریس دیتے رہے یہاں تک کہ 122 ہجری – 720 عیسوی میں وفات تک مقیم رہا۔
 جراح اور تعدیل 
محمد بن اسماعیل بخاری نے کہا کان من صلحاء الناس۔صالح لوگوں میں سے تھے ۔ احمد بن شعیب نسائی نے کہا ثقہ ، ثبت ، مامون ہے۔ ابن حجر عسقلانی نے کہا ثقہ ، ثبت امام۔حافظ ذہبی نے کہا امام ثبت ہے۔ یحییٰ بن معین نے کہا ثقہ ہے۔ ابو حاتم رازی نے کہا ثقہ ہے۔ احمد بن صالح جیلی نے کہا ثقہ ہے۔ ابن حبان بستی نے کہا صالح لوگوں میں سے ایک تھے ۔ مالک بن انس نے کہا کان من العلماء ۔ محمد بن سعد واقدی نے کہا ثقہ ، کثیر الحدیث ۔سیر اعلام النبلاء ، حافظ ذہبیتہذیب التہذیب ، ابن حجر عسقلانی

 وفات 
آپ نے 122ھ میں مصر میں وفات پائی ۔الموسوعة العربية العالمية، الطبعة الثانية، مجلد 5
 حوالہ جات 

زمرہ:تابعی راویان حدیث
زمرہ:720ء کی وفیات
زمرہ:122ھ کی وفیات
زمرہ:مصری فقہاء
زمرہ:سنی علماء اسلام
زمرہ:مدنی شخصیات
زمرہ:راوی ثقہ
زمرہ:پانچویں طبقہ کے راویان حدیث
زمرہ:مدینہ منورہ میں پیدا ہونے والی شخصیات
زمرہ:مصر کی وفیات
زمرہ:فقہاء تابعین